Trisha Paytas

Si **Trisha Kay Paytas** (natawo Mayo 8, 1988), mao ang usa ka YouTuber ug mag-aawit gikan didto sa Tinipong Bansa. Ang tsanel sa YouTube ni Paytas naglangkob og usa ka halapad nga lain-lain nga sulod. Niadtong Hulyo 2022, nakatigom na siya lg mga 5.15 ka minilyong  mga magsasalamot ug 1 ka binilyong mga tumatan-aw. Nailhan siya sa pag-*host* sa *[[:en:h3h3Productions|Frenemies]]* kauban ang kaubang YouTuber nga si Ethan Klein.

## Kinabuhi
### Sayo nga kinabuhi
Natawo si Paytas niadtong Mayo 8, 1988, sa  Riverside, California. Aduna siya'y duha ka igsoon; usa ka magulang nga lalaki ug usa ka manghod, igsoong babaye sa inahan. Sa dihang 15 ka tuig pa siya, si Paytas mibalik sa California aron mopuyo kauban ang iyang amahan ug igsoong lalaki, ug mituon siya didto. Mibalik siya sa Illinois aron mopuyo kauban ang iyang inahan, ug nakahuman og eskewla sa Pecatonica, Illinois.
### Kaugalingong kinabuhi
Si Paytas aduna'y daghang publikong dugay na nga relasyon. Nakig-deyt siya sa Amerikanhong YouTuber nga si Jason Nash gikan sa 2017 hangtod 2019.  Niadtong 2020, misugod siya og pagpakigdeyt kang Moses Hacmon, usa ka artista nga taga-Israel. Ang magtiayon nagpakasal sa samang tuig ug naminyo sa 2021. Niadtong Pebrero 2022, gipahibalo ni Paytas sa usa ka bidyo sa YouTube nga gipaabot niya ang ilahang unang anak. Gisultihan siya kaniadto sa iyang mga doktor nga dili siya natural nga magsabak og bata. Si Paytas nakaíla sa lain-laing mga tinuohan sa tibuok niyang kinabuhi, ang iyang pagtuo kasagaran mao ang Romano Katolisismo.

Nag-antus si Paytas sa mga suliran sa kahimsog sa pangisip, tungod kay nadayagnos og sakit nga ''borderline personality''. Sa usa ka pakighinabi sa H3 Podcast, Gipahayag ni Paytas nga kaniadto aduna siya'y mga suliran sa pag-abuso sa pagkamao, ug naospital kas-a human sa usa ka sobra nga dosis. Gipahayag ni Paytas nga ang iyang panguna nga pagkaadik mao ang mga reseta nga pildoras.

Niadtong Oktubre 2019, gipaila sa publiko si Paytas nga isip usa ka *[[transgender]]*, bisan kon gipugngan niya ang pag-ílis sa iyang mga pulingan sa Iningles. Gisaway siya tungod niini tungod kay gitawag niya ang iyang kaugalingon nga isip usa ka "chicken nugget", nga giingong nagbiaybiay. Giingon niya niadtong Marso 2021 nga "wala siya'y pulong sa paghubit niining panahona" sa pagpaíla niya isip usa ka *transgender* niadtong 2019. Niadtong Abril 2021, gipaambit ni Paytas ang usa ka bidyo ngadto's iyang pangunang tsanel sa YouTube, diin iyang gihisgotan ang iyang miaging kalibog sa kinatawhan ug iyang gipamatud-an usab ang iyang kailhanan nga *[[non-binary]]*. Sukad niadto, gibag-ohan niya ang iyang mga pulingan sa Iningles ngadto sa she/they. .

## Binuhatan
### 2006–2012: Mga sinugdanan sa YouTube
Misugod si Paytas sa paghimo og hanas nga pagmodelo pagkahuman sa pagbalhin sa Los Angeles aron ipadayon ang pag-arte. Gisuportahan usab niya ang iyang kaugalingon pinaagi sa pagtrabaho isip usa ka bigaon.

Mipakita siya sa daghang mga pasundayag sa telebisyon, sa dihang gisulayan niya ug napakyas sa paghupot og rekord alang sa labing paspas nga tigsulti sa *[[:en:Guinness World Records Gone Wild|Guinness World Records Unleashed]]*, ug mipakita siya sa *[[:en:The Greg Behrendt Show|The Greg Behrendt Show]]* ug sa *[[:en:Who Wants to Be a Superhero?|Who Wants to Be a Superhero?]]*.

Gisugdan ni Paytas ang iyang tsanel sa YouTube niadtong 2007. Sa sinugdanan, gipahinungod kini kang Quentin Tarantino, nga gidayeg ni Paytas, apan sa wala madugay ang *creator* mihunong sa paghimo'g mga bidyo bahin kaniya. Sa tsanel ni Paytas, kasagaran siya mohatag og urog, katahom, ug pagtambag sa relasyon.

Niadtong 2010, mipakita si Paytas sa usa ka yugto sa *[[:en:My Strange Addiction|My Strange Addiction]]* isip usa ka "miangkon nga adikon sa itom og panit", bisan pa nga nahibal-an ang pagtaas nga posibilidad nga maugmad ang kanser sa panit, taliwala sa uban. Mipakita si Paytas sa daghang mga *[[music video]]* sa lain-laing mga mag-aawit, lakip sila Eminem, Amy Winehouse, ug ang All-American Rejects. Mipasundayag siya isip usa ka tigsayaw sa luyo alang sa usa ka rappera nga si M.I.A. sa Scream Awards niadtong 2010, ug gipakita sa usa ka bidyo sa Guns N' Roses.
### 2013–2017: Ang kalamposan
Gikan sa 2013 hangtod sa 2017, naghimo si Paytas og daghang bidyo nga binuang, nga iyang gisulti sa *[[:en:Business Insider|Business Insider]]* usa ka paagi sa "pagpakabungol sa akong kaugalingon" aron makakuha og dugang pagtagad, ug ang mga tumatan-aw. Naglambigit kini sa mga bidyo nga nag-angkon nga ang mga iro wala'y utok, o nga sila mobotar alang sa piniliay sa pilionong Republikano sa tuigang 2012 alang sa pagka-Presidente sa Tinipong Bansa, nga si Mitt Romney. Niadtong 2014, gisugdan ni Paytas sa pagpaamit og mga bidyo sa YouTube sa iyang kaugalingon nga nagkaon og daghang pagkaon, ginatawag og mukbang. Niadtong Septiyembre 2014, nakigsangka si Paytas sa usa ka yugto sa *[[:en:Celebrity Name Game (American game show)|Celebrity Name Game]]*, kauban ang iyang inahan.

Niadtong 2015, gipagula ni Paytas ang iyang kinaunahang awit nga "Fat Chicks".  Niadtong 2016, gipagula niya ang iyang *[[extended play]]* (EP) nga *Daddy Issues*, nga miaabot sa Billboard.

Niadtong 2017, nahimong usa ka *housemate* si Paytas sa *[[:en:Celebrity Big Brother (British series 20)|Celebrity Big Brother 20]]*. Mibiya siya sa pasundayag pagkahuman sa 11 ka adlaw nga pag-apil ug mipadayon sa paghimo og dili maayo nga mga komento bahin sa mga kaubang partisipante, lakip na ang mga akusasyon sa paggamit og droga.
### 2018–kasamtangan: Ang ''Frenemies''
Niadtong Septiyembre 2020, gisugdan ni Paytas ang podcast sa YouTube nga *[[:en:h3h3Productions|Frenemies]]* kauban ang kaubang YouTuber nga si Ethan Klein.. Gihisgptan sa pasundayag ang bag-ong mga panghitabo sa kalibotan sa social media. Si Paytas ug Klein mao'y kaubang tigsulti sa *Frenemies* hangtod sa Hunyo 2021, sa dihang mibiya si Paytas sa *Frenemies*, ug natapos ang sundayag.

Sukad sa 2021, gipalapdan ni Paytas ang iyang presensya sa social media ngadto sa OnlyFans, usa ka websityong bayad.

## Mga pakisayran

### Saysay


## Mga sumpay sa gawas

*